

ƏMR

№\_\_\_\_

Bakı şəhəri «\_\_\_\_\_ »\_\_\_\_\_\_\_\_\_\_\_\_\_ 2017-ci il

*Plan elmi-tədqiqat işlərinin müsabiqəsi haqqında*

İqtisadiyyat İnstitutunda aparılan Plan elmi-tədqiqat işlərinin keyfiyyətini yüksəltmək və əməkdaşları əlavə stimullaşdırmaq məqsədi ilə

Əmr edirəm:

I. 2017-ci ildə İnstitutda yerinə yetirilən Plan elmi-tədqiqat işlərinin Müsabiqəsi keçirilsin.

II. Plan elmi-tədqiqat işlərinin Müsabiqəsinin Qaydaları təsdiq edilsin (əlavə olunur).

III. Müsabiqənin keçirilməsi üçün aşağıdakı tərkibdə Müsabiqə Komissiyası yaradılsın:

1. i.f.d ., dos. Abdullayeva Rəsmiyyə Sabir qızı – Sədr, Elmi katib
2. i.e.d., prof. Əliyev Tərbiz Nəsib oğlu – baş elmi işçi, üzv
3. i.f.d. Əliyev Ramil Məhəmmədəli oğlu – üzv, Gənc Alimlər Şurasının Sədri

IV. 30 noyabr 2017-ci il tarixinədək Şöbə müdirləri ümumi hesabatları Müsabiqə Komissiyasına təqdim etsinlər.

V. 10 dekabr 2017-ci il tarixinədək Şöbə müdirləri əməkdaşların yerinə yetirdiyi fərdi plan elmi-tədqiqat işilərini qiymətləndirsinlər və Müsabiqə Komissiyasına təqdim etsinlər.

VI. Müsabiqənin qalibi olan şöbələrə və əməkdaşlara Fəxri diplomlar və İnstitutun büdcədənkənar vəsaitləri hesabına pul mükafatları təqdim olunsun:

* *Müsabiqə Komissiyası Fəxri diplomların layihəsini hazırlasın və 15 dekabr 2017-ci il tarixinədək İnstitut direktorunun təsdiqinə versin (R.Abdullayeva)*
* *Şöbə hesabatları üzrə Müsabiqə qaliblərinə aşağıdakı məbləğlərdə pul mükafatı verilsin:*

1-ci yer (bir mükafat) – 1500 manat

2-ci yer (iki mükafat) – 1000 manat

3-cü yer (üç mükafat) – 500 manat

* *Fərdi hesabatlar üzrə Müsabiqə qaliblərinə aşağıdakı məbləğlərdə pul mükafatı verilsin:*

1-ci yer (bir mükafat) – 600 manat

2-ci yer (iki mükafat) – 400 manat

3-cü yer (üç mükafat) – 200 manat

VII. Baş mühasib Y.Beqdayeva Mükafatlandırma ilə bağlı maliyyə məsələlərini həll etsin.

VIII. Bu əmr və Müsabiqə Qaydaları İnstitutun İnternet saytında (M. Zeynalov) və Elanlar lövhəsində (M.Məmmədzadə) yerləşdirilsin.

Direktor, i.e.d. professor N.M.İmanov